આ આઇડિયા તેમને ત્યારે આવ્યો જ્યારે તેઓ એક દિવસ ઉનાળામાં રીક્ષાની સફર કરી રહ્યા હતા અને તેમને ખુબ જ તરસ લાગી ત્યારે તેમણે રીક્ષાવાળા પાસે પાણી માગ્યું પણ તેની પાસે નહતું. તેમના મગજમાં ત્યારે જ આ વિચાર આવ્યો કે રીક્ષામાં પાણી અને કેટલીક ખાવાની વસ્તુઓ હોય તો તેના પ્રવાસીઓને સુવિધા રહેશે અને રીક્ષાવાળાને વધારાની આવક પણ થશે. ઇરફાનના આ પ્રયત્નને સમગ્ર વિશ્વમાં ઓળખ મળી. તેમણે પંજાબ નેશનલ બેંકમાંથી લોન લઈ ત્રણ એન્જિનયરો સાથે મળી રિક્ષાની ડિઝાઈન તૈયાર કરાવી. નાના પાયે શરૂ થયેલા આ વ્યવસાયમાં સમગ્ર દેશના 5 લાખથી પણ વધારે રીક્ષા ચાલકો ઇરફાનની સંસ્થા “સમ્માન ફાઉન્ડેશન”માં નોંધાયેલા છે. 2010માં તેમની આ ઉપલબ્ધિ અમેરિકન રાષ્ટ્રપતિ બરાક ઓબામાથી પણ છૂપાયેલી ના રહી. ઇરફાન એ ગણ્યાગાંઠ્યા લોકોમાંના એક છે જેમની પસંદગી તે જ વર્ષના અમેરિકાના ‘વ્હાઇટ હાઉસ’ યુવાન ઉદ્યમિઓના શિખર સંમ્મેલનની બેઠકમાં થઈ હતી.